Тэма: Ад батлейкі -да тэатра

Мэта: даць вучням уяўленне аб развіцці ў Беларусі тэатральнага мастацтва, пазнаёміць іх з гістарычнымі дзеячамі XVII і XVIII стст., якія пакінулі найболып значны след у гісторыі нашай краіны.

Задачы: а) навучання: паказаць вучням, як узнік і развіваўся народны лялечны тэатр— батлейка, як тэатральнае мастацтва стала прафесійным, якую ролю ў яго станаўленні і развіцці адыгралі Сімяон Полацкі і Казімір Агінскі, які ўклад у развіццё музычнага ма­стацтва ўнёс аўтар паланеза «Развітанне з Радзімай» Клеафас Агінскі.

б) развіцця: ствараць умовы для развівацця ў вучняў цікавасці да культурнай спадчыны, якую пакінулі нам таленавітыя продкі;

в) выхавання: садзейнічаць выхаванню ў дзяцей грамадзянска-патрыятычных пачуццяў да сваёй Радзімы і яе народа, на прыкладах жыцця і дзейнасці гістарычных асоб выхоўваць у вучняў высокія маральныя якасці.

*Абсталяванне:* партрэты С. Полацкага, М. К. Агінскага, запіс паланеза К. Агінскага «Развітанне з Радзімай», макет батлейкі.

*Афармленне класнай дошкі*

План

1. Батлейка

2. Сімяон Полацкі

3. Беларускі тэатр

4. Паланез К. Агінскага

Ход урока

1. Работа над матэрыялам хатняга задания

А) Франтальны апрос. Атрыманне вучнямі “бонусаў” за адказы (**ц**удоўна, **м**алайчына, **д**рэнна).

1.*У што верылі нашы далёкія продкі ў старадаўнія часы?*

*Чаму гэта адбывалася?*

*2.Якіх багоў вы можаце назваць?*

*3.Як іх улагоджвалі(задобрывалі)?*

*4.Што такое хрысціянства?*

*5.Што яно прынесла нашым продкам?*

*6.Хто і калі ўвёў хрысціянства на Русі?*

*7. Як называюць людзей, якія вераць у Ісуса Хрыста?*

*8.Хто заснаваў першы манастыр?*

*9.Што зрабіў сын Рагнеды?*

Б) Расказаць аб дальнейшым развіцці хрысціянства.

В) Работа па картках

1. Вывучэнне новага матэрыялу.

 На сённяшнім уроку у нас будзе ісці гутарка пра вялікае і прыгожае ў жыцці людзей — тэатр і музыку, а таксама пра тых, хто стварыў усё гэта.

Называецца тэма, план яе вывучэння. Вызначаюцца задачы ўрока.

1. **Лялечны тэатр— батлейка**. Паглядзіце на гэту прыгожую скрыначку. Як вы думаеце, што гэта? Зараз праверым. Настаўнік дэманструе мадэль батлейкі, расказвае аб яе прызначэнні. Дэманструецца ўрывак містэрыі. Далей вучні знаёмяцца з іншымі героямі батлейкі, вандроўным жыццём батлеечнікаў, адносінамі простых лю­дзей да батлейкі.

Му­зыка ажыўляла тэатральныя дзеянні, ад чаго яны станавіліся больш прывабнымі і захапляючымі.

*Вынік:*Д (Батлейка— вандроўны лялечны тэатр для народа.)

1. **Сімяон Полацкі.** Настаўнік расказвае аб дальнейшым развіцці тэатра ў 17 стагоддзі. Знаёміць з манахам- настаўнікам Сімяонам. Да класнай дошкі прымацоўваецца партрэт С. Полацкага. Сімяон Полацкі (Самуіл Емяльянавіч Пятроўскі-Сітніяновіч, 1629 — 1680) стварыў школьны тэатр пры манастыры.

У Маскву па запрашэнні цара пераехаў у 1664 г. Быў настаўнікам царскіх дзяцей. Напісаў шмат кніг. Заснаваў у Маскве друкарню. Па яго ініцыятыве была адкрыта ў Маскве першая вышэйшая навучальная ўстанова— Славяна-грэка-лацінская акадэмія. Сімяон Полацкі — вялікі патрыёт Радзімы. У сваіх творах ён славіў наш край і да канца свайго жыцця памятаў аб ім. Як называюць такога чалавека?

Якога яшчэ славутага чалавека даў свету гэты старажытны беларускі горад?

*Вынік:*Д. Сімяон Полацкі — беларускі і рускі асветнік.

**Фіз. хвілінка**

**3.Тэатр.** Аб дальнейшым развіцці тэатра вы прачытаеце на ст.85 падручніка. Разгледзьце спачатку малюнак. Што вы на ім бачыце? Ці падобны гэты тэатр на сучасны?

Вучні чытаюць услых матэрыял вучэбнага дапаможніка на с. 85, знаёмяцца з беларускім тэатрам XVIII ст., які дзейнічаў у Слоніме.

Прымацоўваецца да класнай дошкі партрэт Казіміра Агінскага.

Запрашальны позірк, звернуты да нас, і працягнутая ў бок сцэны рука клічуць наведаць слонімскі тэатр, заснавальнікам якога быў Казімір Агінскі.

Гістарычная даведка. Працавалі ў тэатрах таленавітыя юнакі і дзяўчаты з ліку прыгонных сялян. Такіх тэатраў у XVIII ст. было шмат, але найбольш вядомымі сталі тэатры Радзівілаў у Нясвіжы і Слуцку, Сапегаў — у Ружанах, Тышкевічаў — у Свіслачы, Агінскага— у Слоніме.

*Вынік:*Д.( XVIII ст. — узнікненне тэатраў у панскіх палацах.)

**4.Паланез Міхала Клеафаса Агінскага.** Тэатральнае мастацтва ніяк не магло абыходзіцца без музыкі. Паслухайце адзін з тагачасных музычных твораў. Вучні слухаюць чаруючую музыку паланеза. Настаўнік адзначае, што яна была напісана амаль сто гадоў таму, але і ў наш час лічыцца самай лепшай і найбольш папулярнай. Хто ж аўтар такой дзівоснай музыкі? Аўтарам па­ланеза быў Міхал Клеафас Агінскі, пляменнік Казіміра Агінскага.

Назва «паланез». азначае польскі музычны твор.Быў напісаны пад уплывам падзелу ў 18 стагоддзі тэрыторыі Рэчы Паспалітай і адыходу беларускіх зямель да Расіі.

Вынік:Д( Клеафас Агінскі — аўтар паланеза «Развітанне з Радзімай»).

*Дадатковы матэрыял*. Аб вялікай папулярнасці паланеза сведчыць наступны факт. Доўгі час у г. Слоніме паланез выконваў ролю гімна. Кожны дзень у 6 гадзін раніцы гарадскі музыка падымаўся на пажарную вежу, адчыняў усе вокны, браў у рукі

трубу — і па ваколіцах горада лілася чаруючая му­зыка, спачатку на ўсход, затым на поўдзень, поўнач і захад... Пад яе задушэўныя гукі пачынаўся ў людзей новы працоўны дзень.

1. **Замацаванне**

Работа ў сшытках.Ст 16,№ 3,4.

*Дадатковы матэрыял:* работа з малюнкамі на с. 84—вучэбнага дапаможніка.

Вучні спачатку разглядаюць музычныя інструменты. Ёсць сярод іх струнныя, духавыя і ўдарныя. Вучням прапануецца назваць: 1) струнныя, 2) духа­выя, 3) ударныя. Настаўнік удакладняе, ці знаёмы яны з ігрой на дудзе. Так, знаёмы. Малюнак ігры на дудзе яны бачылі на с. 69 дапаможніка. Якія з гэтых музычных інструментаў рэдка або зусім не ўжываюцца ў наш час? Адваротнае пытанне: Якія з сучасных музычных інструментаў не выкарыстоўваліся або былі зусім невядомымі ў мінулыя часы? Чаму яны так думаюць?

Пасля знаёмства з музычнымі інструментамі разглядаюцца касцюмы. Якімі ж былі касцюмы ў мінулым? Прыгожымі, яркімі, мелі святочны выгляд. Адзенне было прасторным, акуратна сшытым.

Нязменнымі спадарожнікамі адзення былі паясы, якія не паўтаралі адзін другога. Чым адрознівалася адзенне простых людзей ад панскага? Панскія касцюмы былі больш дарагімі і менш практычнымі. Багатыя людзі апраналі на сябе шмат адзення і знешне чымсьці нагадвалі выпуклых матрошак, устаўленых адна ў другую.

Вынікі ўрока

Падвядзенне вынікаў урока ажыццяўляюць вучні пад кіраўніцтвам настаўніка. Для таго, каб яно было болын лаканічным і канкрэтным, неабходна карыстацца запісамі на класнай дошцы (план).

1. **Хатняе задание**

«Ад батлейкі да тэатра».Ст.82-86